Tolong jelaskan mengenai Sinopsis dari Final Fantasy XV dalam bahasa melayu

Final Fantasy XV bertempat di dunia menyerupai Bumi dikenali sebagai Eos, yang terbahagi kepada tiga benua: Lucis, Accordo, dan Niflheim. Lucis, terletak di sebelah timur laut Eos, merupakan sebuah kerajaan yang memiliki satu artifak magik yang dikenali sebagai Kristal, dianugerahkan kepada Wangsa Caelum yang memerintah oleh dewa-dewi  sejak zaman dahulu lagi dan dicapai melalui sebentuk cincin pusaka yang dipanggil Cincin Lucii. Accordo, terletak di bahagian selatan Eos, merupakan sebuah negara pulau yang terbentuk melalui kesatuan bandar-bandar perdagangan bebas. Benua di sebelah barat pula menempatkan Empayar Niflheim berteknologi termaju dan negara Tenebrae, yang diperintah oleh Peramal—seorang biarawati dengan keupayaan untuk berkomunikasi dengan dewa-dewi dan menghentikan Starscourge, sejenis wabak yang menyerap kesemua cahaya semula jadi dan membenarkan raksasa nokturnal dikenali sebagai Syaitan untuk merayau-rayau di dunia. Pusat bagi pengetahuan mengenai Eos ialah Astral, enam makhluk suci yang menjaga dunia semula jadi dan diceraikan daripada hal ehwal manusia, dan Raja Sebenar, satu watak legenda yang diramalkan akan muncul apabila kegelapan mengancam dunia.

Selama berkurun lamanya, Lucis berperang dengan negara tentera Niflheim, yang telah menjajah sebahagian besar Eos; Tenebrae mengekalkan autonomi politik terhad berikutan pengaruh Peramal, manakala Accordo bebas mengendalikan hal ehwal negara sendiri selagi tidak mengganggu kepentingan Niflheim. Sementara itu, ibu negara Lucis, Insomnia kekal belum dijajah kerana adanya Tembok—satu perisan magik yang dikuasakan oleh Kristal yang menyekat kemaraan tentera Magitek Niflheim, tetapi menghabisnya kuasa nyawa raja. Pada awal permainan, satu gencatan senjata diisytiharkan antara kedua-dua negara, dan sebagai sebahagian daripada perjanjian damai, satu perkahwinan diaturkan antara Putera Noctis dari Lucis dan Puan Lunafreya dari Tenebrae.